rlitschk/wikidir huggingface dataset:
Jesse Powell (* 27. Oktober 1924 in Fort Worth, † 19. Oktober 1982 in New York City) weer en US-amerikaansch Jazz- un Rhythm and Blues Tenorsaxophonist un Bandleader. De ut Texas stammend Tenorsaxophonist Jesse Powell arbeit siet Midden vun de 1940 Johren mit Hot Lips Page, Louis Armstrong un Luis Russell. 1946 wurr he Liddmaat vun dat Count Basie Orchestra, as he Illinois Jacquet aflöös. An Enn’ vun de wark he bi tallriek Blues un Rhythm and Blues-Upnahmen mit, speel u. a. mit Brownie McGhee, Willie Jordan un Doc Pomus. He hett ok mit Champion Jack Dupree arbeit un tour 1948 mit Howard McGhee dör Frankriek. 1949 hörr he to dat Orchester vun Dizzy Gillespie. In de 1950er Johren hett he mit verscheeden R&B-Gruppen arbeit. Ünner eegen Naam speel Powell 1951 un 1953 eenig Stücken för dat Label Federal in; 1954 folgten Upnahmen för dat Label Josie mit Bands as de Cadillacs. In’ Beriek vun de R&B hett he wieder Singles upnommen un weer Enn’ vun de 1950er Johren as Studiomsuiker för Atlantic/Atco tätig, u. a. bi dat Leed „Mr. Lee“ vun de Bobbettes to hörrn, wo he en Tenorsaxophon-Solo speel. 1957 speel de Pianistin Jutta Hipp in sien Tourneeband.
John Major (* 29. März 1943 in London) is en britisch Politiker. He weer vun 1990 bet 1997 Premierminister vun dat Vereenigte Königriek. He keem in dat Amt, nodem sien Vörgängersche Margaret Thatcher vun den Vörsitt vun de Konservative Partei (de Tories) un as Premierministersche trüchtreden is. John Major is toeerst in den Londoner Vöroort Sutton op. Doch denn müss sien Familie no den Konkurs vun sien Vadder (de Zirkusartist ween is) in dat ärmere Veerdel Brixton ümtehn. Mit 16 Johr weer he mit de School fardig. He arbeid dorno as Versekernsvertreder un Goorndwargenmaker (tosamen mit sien Broder Terry Major-Ball). Denn arbeid he för de Standard Chartered Bank. Dor keem he bet in den Verwaltensrat. John Majors politisch Opstieg füng al mit 21 Johr an. He leet sik 1964 in Brixton as Kandidat vun de Konservative Partei för de Lokalverwalten opstellen. 1968 wörr he denn wählt. Dat weer ok för em en Överraschen, denn Brixton gellt as Hoochborg vun de Labour Party. 1971 verlöör he sien Sitt weer. 1974 kandideer he as Ünnerhuusafordente för den Londoner Wahlkreis St. Pancras, verlöör aver gegen den Labour-Kandidaten. Bi de Wahlen 1979 wörr he denn as Afordente vun den Wahlkreis Huntingdon in dat Ünnerhuus
Harry Potter and the Order of the Phoenix (op Platt so veel as „Harry Potter un de Phönix-Orden“; dt. Titel: Harry Potter und der Orden des Phönix) is de Titel vun en britisch-US-amerikaanschen Fantasy-Film ut dat Johr 2007. De Film stellt en Verfilmen vun den föfften Roman ut de Harry-Potter-Reeg vun Joanne K. Rowling dor. Speelbaas vun dissen föfften Film weer David Yates. As dat begäng is, verleeft Harry Potter sien Sommerferien mol wedder bi siene överdreihten Verwandten, de Dursleys, mit de he sik nich vergahn kann. Een Dag warrt he un sien Vedder Dudley vun twee Dementoren angrepen. Harry weet sik nich anners to helpen, as mit en Töver. Man, buten de School is dat nicht verlööft, dat de Schölers Töveree anwennen doot, un so warrt Harry toeerst vun Hogwarts suspendeert. In de glieken Nacht noch warrt Harry vun eenige Liddmaten vun’n so nöömten Phönix-Orden afhollt un in jemehr Hööftquarteer bröcht. Dor warrt em seggt, dat he nich suspendeert is, man in’t Tövereeministerium to en Anhören kamen schall. He warrt ok wies, dat de Phönix-Orden en Organisatschoon is, de dat al mehrere Johren gifft, un de inst vun Dumbledore grünnt weer, üm organiseert gegen Lord Voldemort un sien Anhangers
De Premierminister vun Grootbritannien is de höögste Amtmann in de Regeren vun sien Majestät (His Majesty's Government). De vull Titel vun den Premierminister, to disse Tied Rishi Sunak, is Prime Minister, First Lord of the Treasury, and Minister for the Civil Service of the United Kingdom of Great Britain and Northern Ireland (Premierminister, Eerst Lord vun dat Schatzamt un Minister för den Staatsdeenst vun dat Vereenigte Königriek vun Grootbritannien un Noordirland). In fröhere Johrhunnerten weer de Titel vun den Eersten Lord vun dat Schatzamt nich mit den vun den Premierminister verbunnen; de leste Premierminister, de nich to de glieke Tied Eerst Lord vun dat Schatzamt weer, weer Lord Salisbury bet 1902. As de eerste Premierminister, de dat Amt sien Funkschoon na utöövt hett, gellt Robert Walpole (1721-1730). De Titel, de gegen Enn vun dat 18. Johrhunnert in Bruuk keem, bleev aver bet 1905 blots de inoffizielle Beteken för den höögsten Minister. De kunn vörher verscheden offizielle Titels dregen - to’n Bispeel Eerst Lord, Lordkanzler oder Lordsegelwohrer - oder een vun de Staatssekretären ween. He güll staatsrechtlich as premier among ministers, as de eerste ünner de Ministers. Ünner König Edward VII. wöör de Titel 1905 den offiziell, as dat Amt in
De Communauté de Taizé (Meende vun Taizé) is en internatschonalen Orden för Mannslüde in Taizé, um un bi 10 km nöördlich vun Cluny, in dat Département Saône-et-Loire in Frankriek. Dat liggt in de Gemarken vun de Region Burgund. Bekannt is düsse Gemeende sunnerlich dör de ökumeenschen Drepen för junge Lüde, de in Taizé un an annere Stäer utricht’ weert. Alleen na Taizé kaamt jedet Johr um un bi 200.000 Besökers ut allerhand verschedene Länner un ut ganz verschedene Karken. Datt de Meende in dat lüttje Dörp in Burgund so veel besöcht warrt, hett besunners mit den Grünner Frère Roger to kriegen. He weer dor Prior vun, bit he in dat Johr 2005 ümbrocht wurrn is. Bit up den hüdigen Dag is he unbannig bekannt un populäär. Hüdigendags höört um un bi 100 Bröder ut 25 Natschonen to den Orden. De aktuelle Prior is Frère Alois. 1940, as Roger Schutz na Taizé kamen weer, hett dat Dörp achter de Grenz twuschen den düütschen Deel vun Frankriek un den Deel legen, de unner Upsicht vun de Vichy-Regeerung weer. Düütsche Truppen harrn dormols en groten Deel vun Frankriek besett. Schutz hett toeerst en Huus köfft, wo he Flüchtlinge in versteken dö, de vör
Windhuk oder ok Windhoek [IPA: 'vɪnthʊk] is de Hööftstadt un en weertschopplichen un politischen Middelpunkt vun Namibia. De Stadt liggt in’t Becken vun Windhuk, wat ruchweg de geograafsche Middelpunkt vun’t Land dorstellt, un ümrahmt is vun de Erosbargen in’n Oosten, de Auasbargen in’n Süüden un dat Khomashoochland in’n Westen un in’n Noorden. Windhuk is 1840 to’n eersten mol in en Oorkunnen nöömt worrn un weer 1890 as moderne Stadt grünnt. Vundaag hett de Stadt ruchweg 322.500 Inwahners (Stand 2011). De hüütige landsspraakliche Form vun den Naam is ut dat Afrikaans un heet Windhoek. Dat bedüüt so veel as „Windeck“ oder „winnige Eck“. De Khoekhoegowab-Naam /Ai-//Gams kann ungefähr mit „Hitten Born“ översett warrn, wat op de Thermalborns henwiest, de dat fröher in de Region geven hett. So ok de Otjiherero-Naam vun de Stadt, Otjomuise, de so veel bedüüt as „Oort vun’n Damp“. De Stadt hett mit de Tiet noch en Reeg annere Naams hatt: Queen Adelaide's Bath (dör Sir James Edward Alexander), Barmen (dör Carl Hugo Hahn vun de Rhienschen Missionssellschop), Concordiaville (na Joseph Tindall vun de Wesleyaanschen Mission) un Wind Hoock (Jan Jonker Afrikaner). Anfang vun de düütschen Kolonialtiet weern för de Stadt de beiden Schrievwiesen Windhuk un Windhoek to
De eersten Premierministers in dat 18. Johrhunnert sünd nich jümmer kloor uttomaken, wiels dat Wicht vun de Ämter „First Lord of the Treasury“ (Eerst Lord vun dat Schatzamt), „Lord Privy Seal“ (Lordsegelwohrer), „Secretary of State“ (Staatssekretär) nich jümmer gliekes ween is. De eerst, de ok offiziell Premierminister nöömt worrn is, weer 1905 Henry Campbell-Bannerman.
Taizé betekent Communauté de Taizé en internatschonalen ökumeenschen Orden för Mannslüde, Taizé, Gemeen in dat Département Saône-et-Loire, Frankriek, Taizé, Gemeen in dat Département Deux-Sèvres, Frankriek, Taizé-Aizie, Gemeen in dat Département Charente, Frankriek, (100033) Taizé, en Asteroid. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Lucien Aimar (* 28. April 1941 in Hyères) is en ehmalger franzöösch Radrennfohrer. Aimar wunn 1966 överraschend de Tour de France noch vör Jan Janssen un Raymond Poulidor. Den Grundsteen för den Sieg legg he in en Utrietergrupp up de teinte Etapp. In de Bargen kunn he sien Geel Trikot verteidigen, ahn en Etappensieg to halen. Afsehn vun sien franzöösch Meestertitel 1968 un de Gesamtmsieg bi dat Rennen Veer Daag vun Düünkarken 1967 kunn Aimar nichts groots mehr vörwiesen. Angeblich harr he nah sien eegen Utsaag up de Spitz vun de Col di Torini acht Minüüt Rückstand up Eddy Merckx, as se beid ünnern weern, weer he an Merckx sien Achterrad. Buterdem wurr he angeblich up de Affohrt vun den Mont Ventoux mit 140 km/h meeten. Bi dat Rennen La Flèche Wallonne 1966 hebbt sück de dree Eerstplatzeerten Dancelli, Aimar un Altig vör de Dopingkontroll drückt. Hör Disqualifikation hett man denn aber kört för de Tour de France weer uphaben. Cycling4Fans: Radsport - Dopingfälle Cycling4Fans: 1950 - 1980, die Hoch-Zeit der Amphetamine Palmarès – List vun de Siege un Platzeerungen
Grootstäder sünd no en Begreepsdefinitschoon vun de Internatschonal Statistikkonferenz vun 1887 alle Städer mit mehr as 100.000 Inwahners. Disse Tabell bargt alle 90 Städer in Düütschland, de hüüttodaags mehr as 100.000 Inwahners hebbt oder eenmol harrn. Stand: 31. Dezember 2003 amtliche Fortschrieven vun't Statistisch Bundsamt (blots Hööftwahnsitten) StadtPanoramen - Interaktiv 360°-Panoramen vun düütsche Städer (hoochdüütsch) www.grandurbo.de (hoochdüütsch) www.citypopulation.de (hoochdüütsch)
De American Jazz Hall of Fame (AJHOF) is en US-amerikaansch Jazzpries, de 1982 etableert wurr un de jedes Johr bit 2009 vergeeven wurr, um Personen uttoteken, de en besünner Bedüüden in de Historie vun den Jazz hebbt. Verlehnt wurrd de Pries vun de New Jersey Jazz Society un dat Jazz Institut vun de Rutgers University (dat bedüüdenst US-amerikaanisch Forschungsinstitut för Jazzgeschichte). Meest wurrd de entsprechend Plakett noch levend Jazzmusiker bi Uptreden in dat Rebeet vun New York övergeven. Nat Adderley Cannonball Adderley Toshiko Akiyoshi Red Allen Albert Ammons Gene Ammons Lil Hardin Armstrong Louis Armstrong Buster Bailey Mildred Bailey Chet Baker Danny Barker Charlie Barnet Kenny Barron Count Basie Sidney Bechet Bix Beiderbecke Louis Bellson Bunny Berigan Chu Berry Barney Bigard Eubie Blake Art Blakey Jimmy Blanton Ruby Braff Bob Brookmeyer Clifford Brown Lawrence Brown Ray Brown Dave Brubeck Ray Bryant Cab Calloway Harry Carney Betty Carter Benny Carter Ron Carter Al Casey Sid Catlett Paul Chambers Doc Cheatham Charlie Christian Kenny Clarke Buck Clayton Jimmy Cobb Al Cohn Nat King Cole Cozy Cole Bill Coleman Ornette Coleman John Coltrane Eddie Condon Tadd Dameron Kenny Davern Miles Davis Wild Bill Davison Buddy DeFranco Paul Desmond Vic Dickenson Johnny Dodds Baby
Planten un Blomen is en 47 ha groten Park in Hamborg. Af 1930 wörr de Anlaag ut en Deertenpark op un blangen de fröheren Wallanlagen opboot un in de Johren 1934 un 1935 ünner Opsicht vun den Goornarchitekten Karl Plomin för de Nedderdüütsche Goornschau nee schapen, de Schau schüll de Plantenwelt vun Düütschland weerspegeln. 1953, 1963 un 1973 wörrn in den Park Internatschonale Goornschaun dörföhrt. Dat Internatschonale spegelt sik hüüttodaags ok in de Plantenwelt in den Park weer. Siet 1986 dreggt de Park offiziell den Naam "Planten un Blomen". He verföögt över en Tropenhuus un den gröttsten japaanschen Goorn in Europa, schapen vun den Goornarchitekten Araki. In'n Sommer gifft dat dor ok apentliche Theatervörstellen, Waterlichtkonzerten un Musikvörstellen. De Intritt is free. Kategorie:Planten un Blomen. Mehr Biller, Videos oder Audiodateien to’t Thema gifft dat bi Wikimedia Commons. Websteed vun Planten un Blomen (hoochdüütsch)
De Big Band and Jazz Hall of Fame is en US-amerikaansch 1995 grünnd non-profit Organisation de Persönlichkeiten (Bandleader, Musiker, Arrangeure u. a.) ut de Big Band- un Jazz-Musik dör Upnahm in hör virtuell „Ruhmeshalle“ ehrt. Bit 2008 wurrrn rund 200 Personen so uttekent. En entsprekend plaant Museum mit Konzerthall in Palm Springs is bit hüüd aber nich tostannen kommen. De Sitt is in Oceanside in Kalifornien. Se hemm Jazz-Ünnerrichtsprogramme entwickelt, vergeevt Stipendien un ünnerhollen en Jazzmusiker-Datenbank. Se ünnerhollen aber ok en eegen „Big Band and Jazz Hall of Fame Orchestra“. De Utteknung hett nichts mit de „International Jazz Hall of Fame“ to doon, achter de en „Charlie Parker Foundation“ in Kansas City steiht, oder mit de American Jazz Hall of Fame vun de Rutgers University/New Jersey Jazz Society. Dat gifft ok lokal „Jazz Halls of Fame“, as de „New England Jazz Hall of Fame“, un de „Downbeat Jazz Hall of Fame“ vun de „City Jazz Club“ in Orlando in Florida, de to de Universal Studios hörrt. Louis Armstrong - Duke Ellington - Benny Goodman - Glenn Miller - Ella Fitzgerald Charlie Parker - Bix Beiderbecke - Fletcher Henderson - Miles Davis - Billie Holiday John Coltrane - James P. Johnson
Henry „Hank“ Jones (* 31. Juli 1918 in Vicksburg, Mississippi; † 16. Mai 2010 in New York City) weer en US-amerikaansch Jazz-Pianist. De öldst Bröer vun Thad un Elvin Jones is in Pontiac/Michigan upwussen, wo he Klaveerünnerricht kreeg. Siet sien darteinst Levensjohr is he mit regional Bands in Michigan und Ohio uptreden. Hier is he den Saxophonisten Lucky Thompson upfallen, de hüm 1944 en Job in de Band vun Hot Lips Page in New York vermiddeln de. Dor arbeit he denn ok mit so bekannt Lüüd as Charlie Parker, John Kirby, Howard McGhee, Coleman Hawkins, Andy Kirk und Billy Eckstine. Nah en Tournee 1947 mit Norman Granz' Jazz at the Philharmonic wurr he Pianist vun Ella Fitzgerald, mit de he bit 1953 arbeit hett. In de 1950er Johren arbeit he denn mit Musikers as Benny Goodman, Artie Shaw, Milt Jackson un Cannonball Adderley. In’ Juni ’47 hebbt Miles Davis, Kai Winding un he in Hawkins’ All-Stars-Formation (Bean A Re-Bop) speelt. 1956 war he mit bi Quincy Jones´ Debütalbum This Is How I Feel About Jazz. Van 1959 bit 1976 weer he Studiomusiker bi Columbia Records. Dorneben arbeit he noch as Pianist bi Produktschonen as de Ed Sullivan Show. Enn’ vun
Blohm & Voss is en düütsche Warft mit Hööftsitt in Hamborg un höört hüüttodaags as Dochterünnernehmen to de ThyssenKrupp AG. De Warft hett sik nu op Marienscheep, Fähr- un Passageerscheep un Grootjachten spezialiseert. An den 5. April 1877 hebbt Hermann Blohm un Ernst Voss de Warft un Maschinenfabrik Blohm & Voss as apene Hannelssellschap grünnt. Se pachten vun den Senat vun de Hansestadt Hamborg en Rebeet vun 15.000 m² op de Elvinsel Kauhwarder. De etableerten Reedereen setten wieder op ehre anstammten Warften in England. Dorüm harr de Warft toeerst kuum Opdreeg, so dat se op egene Kosten en ieserne Bark bo, de Flora dööpt un an de Hamborger Reederee M.G. Amsinck verkofft wurr. Eerst anerthalv Johr no de Grünnen kregen se den eersten Opdrag för enen lütten Raddamper, de Elbe nöömt wurr. Mit den Frachtdamper Burg (Bonummer 3) leep an den 10. Mai 1879 dat eerste Schipp vun den Stapel. De Warft kreeg ok wiedere Opdreeg, aver de Innahmen stellen nich tofreden. Dorüm boon se twee wiedere Scheep op egene Kosten, de Rosario (an Hamburg-Süd) un de Professor Woermann (an de Woermann-Linie). Mit den Bo vun dat Swemmdock Dock I setten se blangen den Neebo ok op Reparaturen, wat de
Nicole Lea Haislett (* 16. Dezember 1972 in Saint Petersburg, Florida) is en ehmalge US-amerikaansch Swemmerin. Bi de Weltmeesterschapen 1991 in Perth wurr se över 100 m Freestil as ok mit de 4 x 100 m Lagenstaffel Weltmeesterin. Se weer damals de eerste Swemmerin, de nich ut de DDR keem, de de 100 m Freestil bi Weltmeesterschapen wunn. Bi de Olympisch Spelen 1992 in Barcelona wurr se över 200 m Freestil un mit de 4 x 100 m Freestilstaffel Olympiasiegerin.
Wilbur James „Jimmy“ Cobb (* 20. Januar 1929 in Washington D. C.; † 24. Mai 2020 in New York) weer en US-amerikaansch Slagtüüchspeler vun de Modern Jazz, de för sien „gradlinigen schnörkellosen Hardbop-Stil“ bekannt is. As överwiegend Autodidakt hett Jimmy Cobb dat to’n öldsten Stammspeler in de meest Miles-Davis-Formationen brocht. Af 1946 hett he Slagtüüch an de Armstrong High School in Boston lernt. He hett anfangs in Washington Charlie Rouse un Billie Holiday begleit, bevör he 1951 mit Earl Bostic up natschonale Tournee gung. In de nächst Johren arbeit he denn as Begleiter vun Dinah Washington un speel ok mit Frank Wess, Leo Parker oder Pearl Bailey. 1957 hett he bi Cannonball Adderley arbeit, dann kört bi Stan Getz un Dizzy Gillespie. Vun 1958 bit 1963 arbeit he in der Band vun Miles Davis, sien Slagtüüchspeel find sück u. a. up histoorsch Upnahmen as „Kind of Blue“, „Sketches of Spain“, „Someday My Prince Will Come“, „Live at Carnegie Hall“, „Porgy and Bess“ un völ anner Miles-Davis-Upnahmen; dorneben nehm he ok mit John Coltrane up („Giant Steps“). In de 1960ern speel he in Clubs in’ Trio mit Wynton Kelly un Paul Chambers, deelwies ergänzt dör Wes Montgomery. In de 1970er Johren
De NEA Jazz Masters Fellowships vun de NEA, National Endowment for the Arts, wurrn jeds Johr an bit to söben (etableert) Jazzmusiker vergeven, as Anerkennung för hör bitherig Levenswark. Dat is de hööchste offiziell Ehrung för Jazzmusiker in de USA. Se sünd aber ok an den Grünner vun dat Newport Jazz Festival, George Wein, an den Agenten John Levy un an bither twee Kritiker (Nat Hentoff un Dan Morgenstern) vergeven. 1982: Roy Eldridge, Dizzy Gillespie, Sun Ra 1983: Count Basie, Kenny Clarke, Sonny Rollins 1984: Ornette Coleman, Miles Davis, Max Roach 1985: Gil Evans, Ella Fitzgerald, Jo Jones 1986: Benny Carter, Dexter Gordon, Teddy Wilson 1987: Cleo Patra Brown, Melba Liston, Jay McShann 1988: Art Blakey, Lionel Hampton, Billy Taylor 1989: Barry Harris, Hank Jones, Sarah Vaughan 1990: George Russell, Cecil Taylor, Gerald Wilson 1991: Danny Barker, Buck Clayton, Andy Kirk, Clark Terry 1992: Betty Carter, Dorothy Donegan, Sweets Edison 1993: Milton Hinton, Jon Hendricks, Joe Williams 1994: Louie Bellson, Ahmad Jamal, Carmen McRae 1995: Ray Brown, Roy Haynes, Horace Silver 1996: Tommy Flanagan, J. J. Johnson, Benny Golson 1997: Billy Higgins, Milt Jackson, Anita O’Day 1998: Ron Carter, James Moody, Wayne Shorter 1999: Dave Brubeck, Art Farmer, Joe Henderson
Astrium Bremen is en Wark vun den Konzern EADS Astrium in Bremen. In'n Updrag vun de ESA warrt dor dor dat Ruumlabor Columbus boot un unnerholen. Columbus is de europääsche Bidrag för de Internatschonale Ruumstatschoon (ISS). In dat Labor könnt allerhand Experimente in de Grundlagenforschung dörföhrt weern. In Bremen is dor en Bedrievszentrum för inricht wurrn, wat sik um den Bedriev vun dat Columbus-Labor in't All un den industriellen Bedriev vun de Anlagen scheren deit. Bovenhen warrt bi Astrium Bremen de Böverste Deel vun de Ariane 5-Rakete boot. Mit düsse Raketen weert kommerzielle Satelliten in den Weltruum schaten. Bovenhen hett sik dat Bremer Wark an de Arbeit maakt, Transportsysteme för den Weltruum ut to finnen, de nich bloß eenmol bruukt weern könnt. In de Reinkamern (Clear Rooms) in Bremen warrt, neven de Raketendeele un dat Weltruumlabor, ok dat Automaatsche Transport Fohrtüüch ATV för de ISS boot. ATV is en unbemannt Fohrtüüch, de bit to 6,5 Tons an Material un Göder na de Ruumstatschoon henbringen kann. De Unnernehmen Focke-Wulf, Werser-Flegerbo un Hamborger Flegerbo (HFB) hefft 1961 en Arbeitsgemeenschop grünnt mit den Naam Entwicklungsring Nord (ERNO). Dat güng dor um, Kräfte tohopen to binnen för en europääsch Programm vun Drägerraketen. Vun 1963
EADS Astrium N.V. is to 100% en Dochter vun den europääschen Luft- un Ruumfohrtkonzern EADS (European Aeronautic Defence and Space Company), de just so, as ehre Dochter, in de Nedderlannen sitten deit. EADS Astrium befaat sik mit Systeme för de Ruumfohrt, de bi dat Militär oder bi de zivile Ruumfohrt bruukt weert. In dat Johr 2008 hett Astrium 4,3 Milliarden € ümsett'. In Frankriek (Vélizy, Les Mureaux, Bordeaux, Toulouse), Düütschland (Backnang, Bremen, Friedrichshafen (Immenstaad), Lampoldshausen, Ottobrunn, Rostock, Traun), Spanien (Madrid), Grootbritannien (Portsmouth) un Franzöösch-Guayana (Kourou) hett dat Unnernehmen alltohopen bi 15.000 Mitarbeiders. EADS Astrium is updeelt in dree Geschäftsfeller: EADS Astrium Satellites för Satelliten un Boddensegmente EADS Astrium Space Transportation (AST) för Drägerraketen un Weltruum-Infrastrukturen EADS Astrium Services (ASV) för dat Vöranbringen un Utlevern vun Deenstleisten, de vun Satelliten utgaht. Dochterunnernehmen vun EADS Astrium sünd unner annern: Arianespace de de Drägerraketen Ariane 5 un Vega up'n Markt bringen deit Starsem (Astrium Space Transportation 35 %), de de Sojus-Rakete ut Russland verkopen deit Eurockot (Astrium Space Transportation 51 %), de de Drägerrakkete Rockot ut Russland verkopen deit Dutch Space (Astrium Space Transportation 100 %), de Solarpanelen, Raketenkomponenten un Instrumente för wetenschoppliche Satelliten herstellen deit RST Rostock System-Technik (100 %), en Technologieunnernehmen
De European Aeronautic Defence and Space Company (EADS) is dat gröttste Unnernehmen in de Luft-, Ruumfohrt- un Rüstungsindustrie in Europa. In dat Johr 2008 hett EADS 43,3 Milliarden € umsett' un is dor, na Boeing, dat tweet gröttste Unnernehmen in Luft- un Ruumfohrt in de ganze Welt mit. An mehr as 70 Stäen in Europa weert de Produkte vun dat Unnernehmen utdacht, vöranbröcht un produzeert. Bovenhen gifft dat noch 35 Butenkantore allerwegens in de Welt. Alltohopen hett dat Unnernehmen in de ganze Welt bi 118.349 Mitarbeiders (2008). Dat Unnernehmen is an'n 10. Juli 2000 grünnt wurrn. Dormols sünd de düütsche DASA (DaimlerChrysler Aerospace AG), de franzöösche Aérospatiale-Matra un de spaansche Construcciones Aeronáuticas S.A. (CASA) tohopensmeten wurrn. De düütsche Zentrale vun den Konzern, de EADS Deutschland GmbH, sitt in Ottobrunn bi München. Alleenigen Baas vun den Konzern is vun Juli 2007 af an de Franzoos Louis Gallois. Siet sien Grünnen in't Johr 2000 is EADS to'n gröttsten Konzern in de Luft- un Ruumfohrt in Europa wurrn. De Andeele vun de Aktien weern bi de Grünnen vun de Firma so verdeelt: 34,5 % vun de Aktien sünd an de Börsen utgeven wurrn un unner allerhand verschedene Egner verdeelt. 30 % höllt de
Art Jarrett (* 20. Juli 1907 in Brooklyn als Arthur L. Jarrett, Jr.; † 23. Juli 1987 in Los Angeles) weer en US-amerikaansch Singer, Schauspeler un Big Band-Leader vun den Swing un de Populäre Musik. Art Jarrett weer de Söhn vun den Schauspeler un Dramatiker Arthur L. Jarrett, Sr.. De Junior speel ok Gitarr, Banjo un Basuun. Enn’ vun de 1920er Johren nehm he för Brunswick un Victor Records Schallplatten mit de Jazz- un Danzorchesters vun Earl Burtnett, Ted Weems, Jimmie Noone un Red Nichols up. 1931 harr he en Hiterfolg mit „Georgia on My Mind“, mit Frank Trumbauer un sien Orchester, de sien Upnahm bit up Platz 10 in de Charts keem. Populär weer sien hooch Tenorstimm ok in Musikfilmen, as 1933, as he den Song Everything I Have is Yours in Dancing Lady, Did You Ever See a Dream Walking ut den Film Sitting Pretty un Let's Fall in Love vun den glieknamigen Film sung. 1935 hett he sien eegen Orchester grünnd, dat in dat Blackhawk Restaurant in Chicago uptreden dee; to sien Musikers hörr u. a. Randy Brooks. In disse Tiet weer he mit de Swemmerin un Singerin Eleanor Holm verheiraadt, de ut de Band utsteeg, as